༄༅། །རྡོ་རྗེ་དྲིལ་བུ་དང་བགྲང་ཕྲེང་གི་
དེ་ཁོ་ན་ཉིད་བཞུགས།
༄༅། །བླ་མ་དམ་པའི་ཞབས་ལ་སྤྱི་བོས་ཕྱག་འཚལ་ལོ། །རྡོ་རྗེའི་དེ་ཁོ་ན་ཉིད་
ནི་སྤྱིར་རྡོ་རྗེ་ཞེས་བྱ་བ་ཙམ་གྱི་དབང་དུ་བྱས་ན་ཆོས་ཉིད་ཀྱི་རྡོ་རྗེ། མཚན་མའི་རྡོ་
རྗེ། ཐབས་ཀྱི་གསང་བའི་རྡོ་རྗེ། རྫས་ཀྱི་རྡོ་རྗེ་དང་བཞི་ལས་འདིར་མཚོན་པར་
བྱེད་པ་མཚན་མའི་རྡོ་རྗེ་ལ། རྡོ་རྗེ་རྩེ་དགུ་པ་ནི་དམ་ཚིག་གི་རྡོ་རྗེ་སྟེ། རྩེ་ལྔ་པ་
ཡེ་ཤེས་ཀྱི་རྡོ་རྗེ། རྩེ་གསུམ་པ་མ་རུངས་པ་སྐྲོད་པར་བྱེད་པའི་རྡོ་རྗེ། ར་གྱེས་པ་
ཁྲོ་བོའི་རྡོ་རྗེ་དང་བཞི་ཡོད་དེ།
གང་ཡིན་ཡང་ར་གཡས་གཡོན་གཉིས། རྐེད་
པའི་ཆ་དང་གསུམ། རྐེད་པ་ཟླུམ་པོའི་མཐའ་སྐོར་དུ་ཇི་ཙམ་ཡོད་པའི་ཐད་དུ་
བྱ་བ་ཡིན་པས་ན་སཾ་པུ་ཊ་ལས། རྩེ་གསུམ་བཟུང་བའི་གནས་ཀྱིས་ལང༌། །སྐ་
རགས་བྱས་པ་བཟང་པོ་ཉིད། །ཅེས་གསུངས་སོ། །སྤྱིར་སོཪ་བརྒྱད་པ་ནས་ཉི་ཤུ་
རྩ་བརྒྱད་ཀྱི་བར་དུ་བྱ། རྩེ་དགུ་པའི་སྟེང་གི་ར་དགུ་ནི་ཕྱོགས་བཞིའི་རྭ། མི་བསྐྱོད་
པ། རིན་འབྱུང་། སྣང་བ་མཐའ་ཡས། དོན་གྲུབ་བཞི་ཡིན། མཚམས་ཀྱི་ར་བཞི་
ནི་ཡུམ་བཞི། དབུས་ནམ་མཁའ་ཀུན་ཏུ་བཟང་པོ། རྩེ་མོ་རྣམ་པར་སྣང་མཛད་
དག་པའི་ངོ་བོ་ཡིན། འོག་གི་ཆའི་ར་དགུ་ནི་ཡེ་ཤེས་ལྔ་དང་ཚད་མེད་བཞི་རྣམ་
པར་དག་པའི་ངོ་བོ་ཡིན་ལ། རྩེ་མོ་ཆོས་ཀྱི་དབྱིངས་བདེ་བ་ཆེན་པོ་རྣམ་པར་དག་
པའི་ངོ་བོ་ཡིན། ར་དེ་དག་ཆུ་སྲིན་གྱི་ཁ་ནས་བྱུང་བ་ནི་སྲིད་རྩེའི་སྡུག་བསྔལ་ལས་
འདྲེན་པའི་བརྡ་ཡིན། ར་དེ་དག་གི་གདན་ཟླ་བ་ནི་འཁོར་བའི་ཚད་པས་གདུང་
-370

རྡོ་རྗེ་དྲིལ་བུ་དང་བགྲང་ཕྲེང་གི་དེ་ཁོ་ན་ཉིད།
བ་བསིལ་བར་བྱེད་པའི་བརྡ་ཡིན། པདྨ་འདབ་བརྒྱད་སྟེང་མ་ནི་བྱང་སེམས་ཉེ་
བའི་སྲས་བརྒྱད་ཡིན་ལ། འོག་མ་ནི་ལྕགས་ཀྱུ། ཞགས་པ། ལྕགས་སྒྲོག །དྲིལ་
བུ། སྐུལ་བྱེད། རིན་ཆེན་གློག་མ། ལྕགས་སྒྲོག །གཞན་གྱིས་མི་ཐུབ་མ་རྣམས་
ཏེ་ལྷ་མོ་བརྒྱད་དག་པའི་ངོ་བོ་ཡིན་ལ། ལྟེ་བ་ཟླུམ་པོ་ཆོས་ཀྱི་དབྱིངས་སྤྲོས་པ་དང་
བྲལ་བ་མཚོན་པའི་བརྡ། ལྟེ་བའི་ཐད་གཉིས་སུ་མུ་ཏིག་གི་ཕྲེང་བས་བརྒྱན་པ་ནི་
འཁོར་འདས་ཐམས་ཅད་ཀྱི་རྒྱན་ནམ་རོལ་པར་ཤར་བའི་བརྡའོ། །ཡེ་ཤེས་ཀྱི་རྡོ་རྗེ་
རྩེ་ལྔ་པ་ནི་སྟེང་གི་ར་ལྔ་རིགས་ལྔ་ཡེ་ཤེས་ལྔ། འོག་གི་ར་ལྔ་ནི་ཡུམ་ལྔ་རྣམ་པར་
དག་པའི་བརྡའོ། །གཞན་སྔར་དང་འདྲའོ། ། དྲིལ་བུའི་དེ་ཁོ་ན་ཉིད་ནི་དབྱིབས་
ཟླུམ་པོ། ཨུཏྤལ་ལམ། ཀུ་མུ་ཏ་ལྟ་བུ་སྟེ། སཾ་པུ་ཊ་ལས། ཞི་བར་ཨུཏྤལ་ཀུ་མུ་
ཏ། །ནང་ནི་ཨུཏྤལ་ཁ་བྱེ་འདྲ། །ཚད་མེད་བཞི་ཡི་ཐེག་པ་ལ། །རྡོ་རྗེ་ཕྱེད་པས་
བརྒྱན་པ་ཉིད། །དབུས་ཀྱི་རྩེ་ནི་ཡེ་ཤེས་(༡༩༧)ཏེ། །སངས་རྒྱས་ཐམས་ཅད་འཕྲོ་བར་
བྱེད། །ཚད་ནི་སོར་བརྒྱད་བཅུ་གཉིས་དང༌། །བཅུ་དྲུག་བཅོ་བརྒྱད་ཉེར་གཉིས་
སོ། །ཞེས་སོ། །ནང་སྟོང་པ་ནི་སྟོང་ཉིད་ཤེར་ཕྱིན་གྱི་ངོ་བོ། དབུས་ནི་རིག་པའི་
ཡེ་ཤེས་ཀྱི་ངོ་བོ། སྒྲ་སྟོང་ཉིད་སྟོན་པའོ། །སྟེང་པདྨ་འདབ་བརྒྱད་ནི་ཕྱོགས་བཞིར་
སངས་རྒྱས་སྤྱན། མཱ་མ་ཀཱི་གོས་དཀར་མོ། དམ་ཚིག་སྒྲོལ་མའོ། །མཚམས་བཞིར་
ནོར་རྒྱུན་མ། སྐུལ་བྱེད་མ། ཁྲོ་གཉེར་ཅན་མ། རྡོ་རྗེ་ཕྲེང་བ་མ་བརྒྱད་རྣམ་པར་
དག་ལ། སྟེང་དུ་རིགས་ཀྱི་མཚན་མ་བཞིས་བརྒྱན་པ་དང༌་། ལྟེ་བ་ནི་རིགས་ལྔ་རྣམ་
པར་དག་པའོ། །དེའི་སྟེང་དུ་བུམ་པ་ནི་དངོས་གྲུབ་ཐམས་ཅད་འབྱུང་བའི་བརྡར་
བདུད་རྩིའི་བུམ་པའོ། ། དེའི་སྟེང་དུ་ཆོས་སྐུ་སྟོང་ཉིད་མཚོན་པའི་ཤེས་རབ་ཀྱི་ཕ་རོལ་
ཏུ་ཕྱིན་པའི་ཞལ་ཏེ། དེའི་སྟེང་གི་པད་ཟླ་དང་རྡོ་རྗེ་སྔར་བཞིན་ནོ། །རྡོ་རྗེ་ལ་སོགས་
པ་རྒྱན་གྱིས་བརྒྱན་པ་ནི་ཤེས་རབ་ལ་ཐབས་ཀྱིས་བརྒྱན་པའི་བརྡའོ། །རྡོ་རྗེ་དྲིལ་བུ་
371

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ཇི་ལྟར་བླང་བ་ནི། བདག་ཉིད་ལྷའི་ང་རྒྱལ་དང་ལྡན་པས་རྡོ་རྗེ་དྲིལ་བུ་མི་དམིགས་
པ་ལས་ཧཱུྃ་དང་ཨཿལས་རྡོ་རྗེ་དང་དྲིལ་བུར་བསྐྱེད་ལ། བདག་ཉིད་ཀྱི་ལག་པ་གཡས་
པ་ཉི་མའི་དཀྱིལ་འཁོར་དང༌། གཡོན་པ་ཟླ་བའི་དཀྱིལ་འཁོར་དུ་བསྐྱེད་ལ། རྣམ་
ལྔ་འདོད་པའི་བསྐོར་བའི་ཕྱག་རྒྱས་ཨོཾ་མ་ཧཱ་བཛྲ་ཧཱུྃ་ཞེས་བརྗོད་ཅིང་རྡོ་རྗེ་བླང་། ཨོཾ་
བཛྲ་གྷཎྜེ་ཨཿ ཞེས་བརྗོད་པས་དྲིལ་བུ་བླང༌་། རྡོ་རྗེ་ནམ་མཁའ་ལ་ལན་ཅིག་གསོར་
ལ་སྙིང་གར་བཞག་ལ་དྲིལ་བུ་གསིལ་ཞིང་། ཨོཾ་བཛྲ་གྷཎྜེ་ར་ཎིའི་སྔགས་བརྗོད་ཅིང་
དཀྲོལ་བས་ཕྱོགས་བཅུའི་འཇིག་རྟེན་གྱི་ཁམས་ཐམས་ཅད་དུ་གྲག་པར་བསམ། དེ་
ནས་བསྟོད་པ་ལ་སོགས་པ་ཅི་རིགས་པར་བྱའོ། །ཕྲེང་བའི་དེ་ཁོ་ན་ཉིད་ལ་བདུན་
ལས། དང་པོ་ཕྲེང་བའི་རྒྱུའི་བྱེ་བྲག་ནི། སཾ་པུ་ཊ་ལས། ཤེལ་དང་ཉ་ཕྱིས་མུ་ཏིག་
དང་། །ཁམས་ནི་དཀར་པོ་ལ་སོགས་གཞན། །ཞི་བའི་ལས་ལ་ཁྱད་པར་དུ། །ཕྲེང་
བ་ཡི་ནི་མཚན་ཉིད་དོ། །གསེར་དང་དངུལ་དང་ཟངས་མ་དང་། །པདྨའི་འབྲས་བུ་
ཁྱད་པར་དུ། །རྒྱས་པ་ལ་ནི་ཤིས་པ་ཡིན། །གུར་གུམ་ལ་སོགས་དྲི་སྣ་ཚོགས། །དྲི་
ནི་ཐམས་ཅད་ཁྱད་པར་དུ། །ལྡེ་གུ་རིལ་བུ་བྱས་པ་ནི། །དབང་ལ་ཡོངས་སུ་རབ་ཏུ་
གྲགས། །རུ་རཀྵ་དང་ལུང་ཐང་དང༌། །དེ་བཞིན་སྐྱེས་པའི་རུས་པ་ཉིད། །དྲག་
པོའི་ལས་ལ་སྦྱར་བར་བྱ། །ཞི་རྒྱས་དབང་དང་དྲག་པོ་ལ། །བོ་དེ་ཙེས་ནི་ལས་ཀུན་
བྱེད། །ཅེས་གསུངས་པ་ནི་ཕྲེང་བའི་རྒྱུའོ། །གཉིས་པ་གྲངས་ཀྱི་བྱེ་བྲག་ནི། སྔགས་
ཀྱི་སྒྲུབ་པ་ལྔ་བཅུ་སྟེ། །ཞེས་གསུངས་པས་སྤྱིར་ལྔ་བཅུ་ཤིས་ལ། བྱེ་བྲག་ཏུ། དབང་
ལ་དེ་ཡི་ཕྱེད་ཉིད་དོ། །བརྒྱ་ཕྲག་གཅིག་ནི་ཞི་བ་ལ། །དེ་བཞིན་རྒྱས་ལ་ལྷག་པར་
བརྒྱད། །མངོན་སྤྱོད་ལ་ནི་དྲུག་ཅུའོ། །ཞེས་པ་ཕྲེང་བའི་གྲངས་ཀྱི་བྱེ་བྲག་གོ། །ཕྲེང་
ཐག་དང་མདོ་འཛིན་གྱི་བྱེ་བྲག་ནི། ཕྲེང་ཐག་དགུ་སྒྲིལ་མདོ་འཛིན་ཉིས་བརྩེགས་སུ་
བྱ་བར་བཤད་དོ། །ཕྲེང་བའི་རྣམ་པར་དག་པའི་བྱེ་བྲག་ནི། ཕྲེང་ཐག་དགུ་ནི་བྱང་
-372-

རྡོ་རྗེ་དྲིལ་བུ་དང་བགྲང་ཕྲེང་གི་དེ་ཁོ་ན་ཉིད།
སེམས་བརྒྱད། རྡོ་རྗེ་འཆང་དང་དགུའི་ངོ་བོ་རྣམ་པར་དག་པ་སྟེ། ལྷ་ནི་དགུ་སོགས་
སྲད་བུ་ལ། །ལྷ་དགུས་བྱིན་གྱིས་བརླབ་པ་ཡིན། །ཞེས་གསུངས་སོ། །ཕྲེང་བ་རྣམས་
ནི་འཕགས་པ་དགྲ་བཅོམ་པའི་ངོ་བོའམ། དེར་དག་པ་སྟེ། ཕྲེང་བ་རྣམས་ནི་དགྲ་
བཅོམ་པ། །ཞེས་སོ། །མདོ་འཛིན་འོག་མ་མཆོད་རྟེན་གྱི་དབྱིབས་སུ་བྱས་པ་ནི་ཆོས་
དབྱིངས་རྟོགས་པའི་ཡེ་ཤེས་ཀྱི་ངོ་བོ་ལ། གོང་མ་ཟླུམ་པོ་ནི་ཡུམ་ཆོས་ཀྱི་དབྱིངས་ཀྱི་
ངོ་བོ་དེ་ལྟར་ན། མདོ་འཛིན་ནི་དབྱིངས་དང་ཡེ་ཤེས་གཉིས་སུ་མེད་པའི་ཆོས་ཀྱི་
སྐུའོ། །དེ་ཡང་། མདོ་འཛིན་ཆོས་ཀྱི་སྐུ་ཡི་ཕྱིར། །སྟེང་དུ་ཡང་ནི་ཆོས་ཀྱི་(༡༩༨)
དབྱིངས། །ཞེས་སོ། །ཕྲེང་བ་དེ་བརྒྱུ་བའི་དུས་སུ་ཧཱུྃ་བཟླས་ཤིང་ཕྲེང་ཐག་བརྒྱུས་
པ་སྟེ། ཧཱུྃ་གིས་སྲད་བུ་བརྒྱུ་བ་ཉིད། །ཅེས་སོ། །དེ་ནས་ཕྲེང་བ་བྱིན་གྱིས་བརླབ་
པ་ནི། བདག་ཉིད་ལྷའི་ང་རྒྱལ་བརྟན་པོ་དང་ལྡན་པས་ལག་པ་གཡས་གཡོན་ཐལ་
མོ་ཁོང་སྟོང་དུ་སྦྱར་བའི་ནང་དུ་ཕྲེང་བ་སྭ་བྷཱ་ཝས་བསངས་བ་བཅུག་ལ། ལག་པ་
གཡས་པས་རྡོ་རྗེ་རྩེ་ལྔ་པ། སོར་མོ་རྣམས་ཀྱང་རྡོ་རྗེའི་རྭར་བསམས་ལ།
དེའི་ལྟེ་
བར་རཾ་ལས་ཉི་མ་བསམ། དེའི་སྟེང་དུ་ཧཱུྃ་ལ་ཀཱ་ལིས་བསྐོར་བར་བསམ།
གཡོན་པ་
པདྨ་འདབ་མ་ལྔ་པ་སོར་མོ་རྣམས་ཀྱང་འདབ་མར་བསམ།
དེའི་ལྟེ་བར་ཨ་ལས་ཟླ་
བ་བསམ། དེར་ཨ་ལ་ཨཱ་ལིས་བསྐོར་བར་བསམ། དེ་གཉིས་ཀྱི་བར་དུ་བདུད་རྩིའི་
ས་བོན་སུཾ་དང༌་། ཨོཾ་ཨཱཿཧཱུྃ་ཡི་གེ་གསུམ་བསམས་ལ། ཡིག་འབྲུ་རྣམས་ལས་འོད་
ཟེར་དཀར་པོ་འཕྲོས་པས་ཕྱོགས་བཅུའི་སངས་རྒྱས་ཐམས་ཅད་ཀྱི་ཐུགས་ཀ་ནས་ཨཱ་
ལི་དང་ཀཱ་ལི་དཔག་ཏུ་མེད་པ་འཐོན་ནས་ཕྲེང་བ་ལ་ཐིམ་པར་བསམ་མོ། །དེ་ནས་
རྡོ་རྗེ་དང་པདྨ་སྙོམས་འཇུག ། ཉི་མ་དང་ཟླ་བ་སྙོམས་འཇུག །ཨཱཿདང་ཧཱུྃ་སྙོམས་
འཇུག །ཨཱ་ལི་དང་ཀཱ་ལི་གཉིས་སྙོམས་འཇུག་བྱས་པས་ཡིག་འབྲུ་གསུམ་ལ་ཐིམ་སྟེ་
གྱུར་པ་ལས་ཕྲེང་བར་གྱུར་པར་བསམ་སྟེ། ཨོཾ་ལས་མདོ་འཛིན་བྱུང་སྟེ་ཆོས་སྐུ་ལ་
373-

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ཨཱཿལས་ཕྲེང་བ་དགྲ་བཅོམ་པས་བསྐོར་བར་བསམ། ཧཱུྃ་ལས་ཕྲེང་ཐག་ལྷ་དགུའི་
རང་བཞིན་དུ་བྱིན་གྱིས་བརླབས་པར་བསམས་ལ། ཨོཾ་པ་དེ་པ་དེ་མ་ཧཱ་ཛྙཱ་ནཾ་སརྦ་
དྷརྨཱ་མ་ཡཾ་བྷ་ཝ་ཏེ་ཧཱུྃ་ཧཱུྃ་ཧཱུྃ་ཧོ་ཧོ་ཧོ་ཨ་ཁཾ་སྭཱ་ཧཱ་ཞེས་པས་བྱིན་གྱིས་བརླབ་བོ། །ལྷ་
ཡབ་གཙོ་ཆེ་ན་ལག་པ་གཡས་ཀྱིས་མདོ་འཛིན་ནས་བགྲང༌་། ཡུམ་ནི་གཡོན་གྱིས་
བགྲང་བ་ལ། ཨོཾ་རུ་ཙི་ར་མ་ཎི་པྲ་ཝརྦྷ་ཡ་ཧཱུྃ་ཞེས་ལན་བདུན་བཟླས་ཏེ་བགྲང་བར་
བྱའོ། ། དེ་ནས་ལས་གང་ལ་སོར་མོ་གང་གིས་བགྲང་བ་ནི།
ཞི་བ་ཕྲེང་བ་མཛུབ་མོར་
བཞག །དེ་བཞིན་གུང་མོས་རྒྱས་པ་སྟེ། །སྲིན་ལག་ལ་ནི་དབང་དུ་བཤད། །མངོན་
སྤྱོད་མཐེའུ་ཆུང་ལ་བགྲང་། །ཞེས་གསུངས་སོ། །དེ་ཡང༌་། ལྷ་མོ་བསྒྲུབ་ན་གཡོན་
པས་བགྲང་། ཡབ་གཙོ་ཆེ་ན་གཡས་པས་བགྲང་། མཆོད་རྟེན་ལ་མི་འགོམ་པའི་
ཕྱིར། སྒྱུར་ལོག་བྱ་ཞིང་བགྲང་།
དེའང་མཐེ་བོང་ལྕགས་ཀྱུས་ཕྲེང་བ་དགུག་ཅིང་
བགྲང་བའི་དུས་སུ་ལྷ་གང་བསྒྲུབ་པ་དེའི་སྐུ་གསུང་ཐུགས་ཀྱི་དངོས་གྲུབ་འགུགས་
པའི་བསམ་པས་བགྲང་ངོ་། །ཇི་ལྟ་བའི་ཏིང་ངེ་འཛིན་གྱི་བྱེ་བྲག་ནི། ཀུན་ཏུ་
འོད་ཟེར་སྣ་ཚོགས་ཀྱིས། །སངས་རྒྱས་དམ་ཚིག་སྤྲིན་གྱིས་སྤྲོ། །ཟུང་ལྟར་རིམ་
པའི་ཆོ་ག་ཡིས། །སྔགས་ཀྱི་བཟླས་པ་རབ་ཏུ་གྲགས། །ཞེས་པའི་དོན་ཏེ། ཀྱེའི་
རྡོ་རྗེ་དང༌་། བདེ་མཆོག་ཡབ་ཡུམ། འཁོར་ལོའི་བཟླས་པ་ཞེས་བྱ་བ་ཡུམ་ལས་
ཡབ་ཀྱི་སྔགས་ཀྱི་འོད་ཟེར་དང་། ཡིག་འབྲུ་ཚུར་འཁོར་བའམ། ཡབ་ལས་ཡུམ་
ལ་ཕར་འཁོར་བའི་ཚུལ་དུ་བཟླས་པར་བཤད་དེ། དེ་ཡང་ཚུར་འཁོར་ནས་བཟླས་
ན་རླུང་བརྟན་པར་འགྱུར། ཕར་འཁོར་དུ་བཟླས་ན་བྱང་ཆུབ་ཀྱི་སེམས་བརྟན་པར་
འགྱུར། ཞེས་གསུངས་སོ། །གཞན་ཡང་བཟླས་ཐབས་གཞུང་སོ་སོ་གང་གི་ལུགས་སུ་
བྱས་ཀྱང་བཏུབ་སྟེ། བཟླས་ཐབས་ཀྱི་བྱེ་བྲག་གོ། །དེ་ལྟར་དེ་རྣམས་དང་ལྡན་ན་
དངོས་གྲུབ་ཤིན་ཏུ་ཉེ་བ་ནི། མཉམ་གཞག་བཟླས་དང་བསྒོམས་པ་ཡིས། །འགྲུབ་
-374-

རྡོ་རྗེ་དྲིལ་བུ་དང་བགྲང་ཕྲེང་གི་དེ་ཁོ་ན་ཉིད།
འགྱུར་འདི་ལ་ཐེ་ཚོམ་མེད། །དེ་ཉིད་མི་ཤེས་ཕྲེང་བ་ནི། །བུད་མེད་རྣམས་ཀྱི་དོ་
ཤལ་འདྲ། །ཞེས་པའོ། །དེ་ཁོ་ན་ཉིད་གསུམ་གྱི་མན་ངག་རྣལ་འབྱོར་པ་གྲགས་པ་
རྒྱལ་མཚན་གྱིས་སྦྱར་བ་རྫོགས་སོ།། །།
-375-